**ניווט קיסריה – 20.05.2017 – דבר המתכנן**

השטח בקיסריה מגוון ומאתגר כתמיד – מה שמבטיח לנו ניווט מהנה תוך שילוב מיגוון מיומנויות.

במזרח – איזור שופע בצמחיה (גם שיחים קוצניים המצריכים מגיני שוקיים). הניווט בו צריך להיות מדויק, תוך שימת לב לפרטים קטנים בטופוגרפיה ובצמחיה. יש לשים לב, כי הסבכים בשטח, גדלו, ולעיתים מכסים שטח גדול יותר מזה המופיע על המפה. השבילים המרכזיים מדוייקים, אך אין להסתמך על שבילונים קטנים. העצים בשטח, מהווים כלי עזר טוב.

במרכז – שכונות קיסריה, עם מעברים ירוקים ביניהן

במערב – חוף הים היפהפה, הדיונות שלאורכו והאקוודוקט המפואר. בשטח זה הריצה קלה יותר, וכאן בחירת הציר חשובה גם בהיבטי עומק החול.

המסלולים מרתקים ועוברים (למעט הקצרצר) בכל סוגי השטחים.

**בגין מגבלות שנכפו עלינו וכדי** לא לפגום בהנאה מהשטח, כל המסלולים, למעט הקצרצר, חוצים את הכביש הראשי של קיסריה פעמיים. יש להזהר ולהשמר ממכוניות – בעת החצייה.

הזינוקים בין השעות: 8:00-10:30. לאורך המסלולים יהיו מספר תחנות מים, שיצוינו במפה.

המסלול העממי יחודי ומעניין, מעבר לחידות הקבועות של מועדון השרון, הוא יכלול מסע היסטורי וארכיאולוגי. מומלץ לפני הרחצה בים אחרי הניווט!